|  |
| --- |
| **Kvalitetsstandard for tilbud om behandlingsmæssig karakter** **efter § 102 i lov om social service**  |
| **Introduktion** | Greve Kommune kan bevilge tilbud om behandlingsmæssig karakter efter § 102 i lov om social service. Kvalitetsstandarden beskriver det politisk fastsatte serviceniveau, som udgør rammerne for tildeling af støtte. Kvalitetsstandarden er opbygget i følgende afsnit: * Formål
* Lovgrundlag
* Ansøgning
* Målgruppe
* Voksenudredning
* Indhold og omfang
* Opfølgning og ophør
* Sagsbehandlingstid
* Information til borgeren
* Dokumentation til borgeren
* Godkendelse og administration.
 |
| **Formål**  | Formålet med tilbud af behandlingsmæssig karakter er, at borgeren bevarer eller udvikler sine fysiske, psykiske eller sociale funktioner.  |
| **Lovgrundlag**  | Lov om social service § 102Udlandsbekendtgørelsen nr. 441 af 03/05/2024 |
| **Ansøgning** | Borgere, som ønsker at ansøge om tilbud om behandlingsmæssig karakter, skal henvende sig til Rådgiverteamet i Center for Job & Socialservice i Greve Kommune.  |
| **Voksenudredningsmetoden** | Bevilling af tilbud om behandling sker på baggrund af en konkret og individuel udredning af borgerens behov og ressourcer. Greve Kommune anvender Voksenudredningsmetoden (VUM 2.0) i forbindelse med vurdering af om borgeren er omfattet af målgruppen. VUM 2.0 bruges til at skabe en klar og tydelig sammenhæng mellem borgerens ønsker, funktionsevneniveau og behov for støtte. Den indeholder to vurderinger, en temavurdering og en samlet vurdering. Temavurderingen udreder borgerens funktionsevneniveau under det enkelte tema. Den samlede vurdering er et generelt billede af borgerens funktionsevneniveau og støttebehov. **Temavurdering er skaleret med tal fra:** 0 = Ingen nedsat funktionsevne (ingen, fraværende, ubetydeligt)1 = Let nedsat funktionsevne (en smule, lidt)2 = Moderat nedsat funktionsevne (middel, noget)3 = Svært nedsat funktionsevne (omfattende, meget) 4 = Fuldstændig nedsat funktionsevne. (totalt, kan ikke)**Den samlede vurdering - vurdering af støttebehov - er skaleret fra:**Intet støttebehov (intet, fraværende, ubetydeligt)Let støttebehov (en smule, lidt)Moderat støttebehov (middel, noget)Højt støttebehov (omfattende, meget)Fuldstændigt støttebehov (totalt, kan ikke) |
| **Målgruppe**  | Greve Kommune foretager altid en konkret, individuel vurdering af, om borgeren er omfattet af målgruppen. Målgruppe er borgere fra det fyldte 18. år med betydelig og varigt nedsat fysisk eller psykisk funktionsevne eller særlige sociale problemer. Målgruppen er primært borgere med så alvorlige funktionsnedsættelser eller sociale problemer, at det kræver en særlig indsats eller en særlig indretning af behandlingstilbuddet, hvis behandlingen skal gennemføres.Som udgangspunkt bevilges kun tilbud af behandlingsmæssig karakter, hvis det ydes som led i den samlede indsats. Det betyder, at borgeren – udover tilbud af behandlingsmæssig karakter – skal modtage støtte eller hjælp på anden vis.**Samlet vurdering af støttebehov** Den primære målgruppe omfatter borgere med moderat støttebehov (middel, noget), Højt støttebehov (omfattende, meget) eller fuldstændig støttebehov (totalt, kan ikke) ud fra en samlet vurdering.  Målgruppen omfatter som udgangspunkt ikke borgere med intet støttebehov (intet, fraværende, ubetydeligt) eller let støttebehov (en smule, lidt). Det skyldes, at disse borgere ikke vurderes til at have betydelig og varigt nedsat fysisk eller psykisk funktionsevne, eller særlige sociale problemer.  |
| **Indhold og omfang** | Tilbud af behandlingsmæssig karakter bevilges udelukkende til borgere med behov for behandling af en ganske særlig karakter, som ikke kan opnås gennem de behandlingstilbud, der tilbydes efter anden lovgivning, eller hvis det sædvanlige behandlingssystem ikke kan antages at være egnet til at behandle borgeren. Der skal altid indhentes lægelig eller lignende faglig dokumentation for, at tilbuddene indenfor det sædvanlige behandlingssystem må anses for at være udtømte. Ventetid på behandling i det offentlige system er ikke ensbetydende med, at borgere kan få bevilget tilbud af behandlingsmæssig karakter. Ydelsen kan bevilges uafhængig af boform. Tilbud af behandlingsmæssig karakter er en speciel behandlingsmæssig bistand. Det vil oftest dreje sig om behandling inden for eksempelvis: • Psykologbehandling • Specialpsykiatri • Ergoterapi• Fysioterapi Valg af leverandør foregår altid i samarbejde med borgeren og afhænger af, hvilken behandlingsform borgeren har behov for. Behandlingen skal udføres i Danmark. Tilbud af behandlingsmæssig karakter bevilges i en afgrænset periode. Der er ingen egenbetaling i forbindelse med behandlingen, men transportudgifter til og fra behandlingen er ikke en del af bevillingen. |
| **Opfølgning og ophør**  | Der bliver som udgangspunkt ikke foretaget opfølgning på sagen. Hvis der er behov for forlængelse, skal borgeren rette henvendelse til Rådgiverteamet i Center for Job & Socialservice.Hvis der søges om forlængelse af behandling, skal leverandør, inden der træffes beslutning om forlængelse, udarbejde status for behandlingens forløb og resultat, samt beskrive formål med yderligere behandling. |
| **Sagsbehandlingstid**  | Op til 10 uger fra ansøgning til afgørelse om behandlingstidspunkt.  |
| **Dokumentation til borgeren**  | * Partshøring
* Skriftlig afgørelse
 |
| **Godkendt**  | Byrådet den 30. januar 2017Revideret af administrationen Juli 2024.  |
| **Administreres af** | Center for Job & Socialservice. |